༄༅། །འཕགས་མཆོག་ཐུགས་རྗེ་ཆེན་པོ་ཕྱག་བཞི་བ་ལ་
བརྟེན་ནས་མ་ཎི་རིལ་སྒྲུབ་བྱ་ཚུལ་བྱིན་རླབས་
མྱུར་འཇུག་ཅེས་བྱ་བ་
བཞུགས་སོ། །
ན་མོ་ཨཱརྱ་ལོ་ཀེ་ཤྭ་ར་ཡ། འདིར་འཕགས་མཆོག་ཐུགས་རྗེ་ཆེན་པོ་ལ་བརྟེན་ནས་
མ་ཎི་རིལ་སྒྲུབ་བྱ་ཚུལ་དགོད་པར། བདག་མདུན་གཉིས་ལས། དང་པོ་ལ། སྔོན་འགྲོ་དངོས་གཞི་མཇུག་
གསུམ་གྱི། ། ཐོག་མར་སྔོན་འགྲོ་ནི། མདུན་དུ་སྐྱབས་ཡུལ་གསལ་བཏབ་སྟེ། སངས་རྒྱས་ཆོས་དང་
ཚོགས་མཆོག་ལ། །བྱང་ཆུབ་བར་དུ་སྐྱབས་སུ་མཆི། །བདག་དང་གཞན་དོན་
བསྒྲུབ་སླད་དུ། །བདག་གིས་བྱང་ཆུབ་སེམས་བསྐྱེད་དོ། །ཕྱོགས་བཅུ་དག་ན་
བཞུགས་པ་ཡི། །སངས་རྒྱས་བྱང་ཆུབ་སེམས་དཔའ་གསོན། །བདག་གིས་རྫོགས་
པའི་བྱང་ཆུབ་ཕྱིར། །དེང་ནས་བྱང་ཆུབ་སེམས་བསྐྱེད་དོ། །ཞེས་ལན་གསུམ་གྱིས་སྐྱབས་
འགྲོ་སེམས་བསྐྱེད་བྱ། དངོས་གཞི་ནི། སྭ་བྷཱ་ཝས་སྟོང་པར་སྦྱངས། སྟོང་པའི་ངང་ལས་བཾ་ལས་
པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ། ཧྲཱིཿལས་པདྨ་ཧྲཱིཿས་མཚན་པ་
དེ་ལས་འོད་ཟེར་འཕྲོས། འཕགས་པ་མཆོད་སེམས་ཅན་གྱི་དོན་བྱས། ཚུར་
འདུས་ཡོངས་སུ་གྱུར་པ་ལས་རང་ཉིད་འཕགས་པ་སྤྱན་རས་གཟིགས་དབང་
ཕྱུག་སྐུ་མདོག་ཆུ་ཤེལ་གྱི་ལྷུན་པོ་ལ་ཉི་མ་འབུམ་གྱི་མདངས་ཕོག་པ་ལྟར། དཀར་
ཞིང་དྭངས་ལ་དྲི་མ་མེད་པའི་འོད་ཟེར་འཕྲོ་བ་ཞལ་གཅིག་ཕྱག་བཞི་བའི། དང་
160

འཕགས་མཆོག་ཐུགས་རྗེ་ཆེན་པོ་ལ་བརྟེན་ནས་མ་ཎི་རིལ་སྒྲུབ་བྱ་ཚུལ་བྱིན་རླབས་མྱུར་འཇུག་བཞུགས།
པོ་གཉིས་ཐུགས་ཀར་ཐལ་མོ་སྦྱར་བ། གཡས་འོག་མས་ནོར་བུ་ཆུ་ཤེལ་གྱི་འཕྲེང་
བ་དང་། · གཡོན་འོག་མས་པདྨ་དཀར་པོ་བསྣམས་པ། དབུའི་སྟེང་དུ་རྒྱལ་བ་འོད་
དཔག་མེད་ཀྱི་དབུ་ཞི་བའི་ཉམས་ཅན། གཙུག་ཏོར་དང་བཅས་པ་རིན་པོ་ཆེའི་
དབུ་རྒྱན། སྙན་རྒྱན། མགུལ་རྒྱན། ཕྱག་ཞབས་ཀྱི་གདུ་བུ། དོ་ཤལ་འོག་པག་དང་
བཅས་པས་བརྒྱན་པ། ལྷ་རྫས་ལས་གྲུབ་པའི་དར་གྱི་སྟོད་གཡོགས་དང་སྨད་
གཡོགས་མཛེས་པར་གསོལ་བ། འོད་ཀྱི་དཀྱིལ་འཁོར་གྱི་དབུས་ན་ཞབས་རྡོ་རྗེའི་
སྐྱིལ་མོ་ཀྲུང་གིས་བཞུགས་པ། དེའི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ།
ཐུགས་ཀར་ཧཱུཾ་སྔོན་པོ། ཐུགས་ཀའི་ཧཱུཾ་ལས་འོད་ཟེར་འཕྲོས། རང་བཞིན་གྱི་
གནས་ནས་བསྒོམས་པ་དང་འདྲ་བའི་ཡེ་ཤེས་པ་སྤྱན་དྲངས།
ཛཿཧཱུྃ་བཾ་ཧོཿ
གཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། དབང་
གི་ལྷ་རིགས་ལྔ་འཁོར་དང་བཅས་པ་སྤྱན་དྲངས།
ཨོཾ་པཉྩ་ཀུ་ལ་ས་པ་རི་ཝཱ་ར་
ཨཎྷཾ། ནས། ཤཔྟའི་བར་གྱིས་མཆོད། ཁྱེད་རྣམས་ཀྱིས་བདག་ལ་མངོན་པར་དབང་
བསྐུར་དུ་གསོལ། ཞེས་གསོལ་བ་བཏབ་པས་དབང་ལྷ་རྣམས་ཀྱིས་ཨོཾ་སརྦ་ཏ་ཐཱ་
ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཞེས་གསུངས་ཤིང་བུམ་པའི་ཆུས་དབང་
བསྐུར། སྐུ་གང་དྲི་མ་དག་ཆུའི་ལྷག་མ་སྤྱི་གཙུག་ཏུ་གནས་པ་ཡོངས་སུ་གྱུར་པ་
ལས་འོད་དཔག་མེད་ཀྱིས་དབུ་བརྒྱན་པར་གྱུར། མཆོད་པ་ཨ་མྲྀ་ཏས་བསངས། སྭ་བྷཱ་
ཝས་སྦྱངས། སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བ་
རྣམས་ཀྱི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་ཡོན། ཞབས་བསིལ། མེ་
ཏོག བདུག་སྤོས། མར་མེ། དྲི་ཆབ། ཞལ་ཟས། རོལ་མོ་རྣམས་དྭངས་ཤིང་ཐོགས་
161

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
པ་མེད་པ་ནམ་མཁའ་དང་མཉམ་པར་གྱུར། ཨོཾ་ཨཎྷཾ་ཨཱཿཧཱུཾ་ནས་ཤཔྟ་ཨཱཿཧཱུྃ་གི་བར་
བྱིན་གྱིས་བརླབས། ཨོཾ་ཨཱརྱ་ལོ་ཀེ་ཤྭ་ར་ཨཧཱུྃ་པྲ་ཏཱི་ཙྪ་ཧཱུཾ་སྭཱཧཱ། ནས་ཤཔྟ་པྲ་ཏཱི་ཙྪ་ཧཱུཾ་
སྭཱཧཱའི་བར་གྱིས་མཆོད། སྐྱོན་གྱིས་མ་གོས་སྐུ་མདོག་དཀར། །རྫོགས་སངས་རྒྱས་ཀྱིས་
དབུ་ལ་བརྒྱན། །ཐུགས་རྗེ་སྤྱན་གྱིས་འགྲོ་ལ་གཟིགས། །སྤྱན་རས་གཟིགས་ལ་ཕྱག་
འཚལ་བསྟོད། །ཅེས་བསྟོད། རང་གི་སྙིང་ཀར་ཟླ་བའི་དཀྱིལ་འཁོར་གྱི་སྟེང་དུ་ཧྲཱིཿ
ལེག་གི་མཐར་ཡི་གེ་དྲུག་པའི་སྔགས་འཕྲེང་གིས་བསྐོར་བ་ལས་འོད་ཟེར་འཕྲོས་་
ལུས་ཀྱི་ནང་ཐམས་ཅད་གང་། ནད་གདོན་སྡིག་སྒྲིབ་ཐམས་ཅད་སྦྱངས། ཚེ་དང་
བསོད་ནམས་ལུང་རྟོགས་ཀྱི་ཡོན་ཏན་ཐམས་ཅད་འཕེལ་ཞིང་རྒྱས་པར་གྱུར།
ཅེས་བརྗོད་ལ་ཡི་གེ་དྲུག་པ་བརྒྱ་སྟོང་ཁྲི་འབུམ་སོགས་བཟླ། མཇུག་ཏུ། དགེ་བ་འདི་ཡིས་མྱུར་དུ་
བདག །སྤྱན་རས་གཟིགས་དབང་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་
པ། །དེ་ཡི་ས་ལ་འགོད་པར་ཤོག །ཅེས་པས་དགེ་བ་བསྔོ།
༈ གཉིས་པ་མདུན་བསྐྱེད་སྒྲུབ་པ་ནི། རིན་པོ་ཆེ་ལས་གྲུབ་པའི་བུམ་པ་མཚན་ཉིད་དང་ལྡན་
པ་མགུལ་ཆིངས་ཅན་གྱི་ནང་དུ། རིལ་བུ་སྔོན་གྱི་ཕབ་
་ཕབས་རྒྱུན་ཁུངས་ཅན་དང་རྒྱ་བོད་ཀྱི་པཎ་གྲུབ་སོགས་
སྐྱེས་ཆེན་དམ་པ་མཚན་ཉིད་དང་ལྡན་པ་རྣམས་ཀྱི་སྐུ་གདུང༌། སྐུ་བལ་རིང་བསྲེལ་གྱིས་མཚོན་པའི་དམ་
རྫས་གང་ཚོགས་རྣམས་པག་ཕྱེ་དང་བསྲེས་པའི་རིལ་བུ་མཚལ་གྱི་ན་བཟའ་ཅན་སྐམ་ཐག་ཆོད་པས་བཀང་་
ལ། སྟེང་དུ་གཟུངས་ཐག་རྡོ་རྗེ་དང་བཅས་པ་བཞག་ལ། བུམ་པ་ཨ་མྲྀ་ཏས་བསངས། སྭ་བྷཱ་ཝས་སྦྱངས།
སྟོང་པའི་ངང་ལས་ཧྰུཾ་ལས་བྱུང་བའི་རིན་པོ་ཆེའི་བུམ་པ་མཚན་ཉིད་ཐམས་ཅད་
དང་ལྡན་པའི་ནང་དུ། རིལ་བུ་རྣམས་བཾ་ལས་པདྨ་དང་ཨ་ལས་ཟླ་བའི་དཀྱིལ་
འཁོར་གྱི་སྟེང་དུ་ཧྲཱིཿལས་པདྨ་ཧྲཱིཿས་མཚན་པ་དེ་ལས་འོད་ཟེར་འཕྲོས། འཕགས་
པ་མཆོད་སེམས་ཅན་གྱི་དོན་བྱས། ཚུར་འདུས་ཡོངས་སུ་གྱུར་པ་ལས་འཕགས་པ་
162

འཕགས་མཆོག་ཐུགས་རྗེ་ཆེན་པོ་ལ་བརྟེན་ནས་མ་ཎི་རིལ་སྒྲུབ་བྱ་ཚུལ་བྱིན་རླབས་མྱུར་འཇུག་བཞུགས།
སྤྱན་རས་གཟིགས་དབང་ཕྱུག་ཅེས་པ་ནས། མཆོད་བསྟོད་ཀྱི་བར་རང་ཉིད་ཅེས་པའི་ཚིག་དོར་
བ་མ་གཏོགས་གོང་
ང་བཞིན་ལ། མཆོད་ཕྲེང་རྒྱས་པར་བྱེད་ཚེ། ཆོས་དབྱིངས་རྣམ་དག་མ་སྔགས་དང་བཅས་
པ་མཆོད། དྲི་མེད་དུང་མདོག་མའང་བཏོན་ན་ཕུན་སུམ་ཚོགས་པའི་ཡན་ལག་གོ། །བཟླས་པའི་སྐབས་སུ།
སྔགས་ཀྱི་འཕྲེང་བ་གཟུངས་ཐག་ལ་འཁྲིལ་ཏེ་སོང་བས་བུམ་པའི་ལྷའི་ཐུགས་
རྒྱུད་བསྐུལ། བདག་མདུན་གྱི་ཐུགས་ཀའི་ཧྲཱིཿཡིག་སྔགས་འཕྲེང་དང་བཅས་པ་
ལས་འོད་ཟེར་དཀར་པོའི་ཚོགས་དཔག་ཏུ་མེད་པ་འཕྲོས། བདག་ཅག་སྦྱིན་པའི་
བདག་པོ་དང་། ཡུལ་ཕྱོགས་ཀྱི་སྐྱེ་འགྲོ་ཐམས་ཅད་ལ་ཕོག་པས་ནད་གདོན་སྡིག་
སྒྲིབ་ཉེས་ལྟུང་བར་ཆད་བགེགས་རིགས་ཕ་རོལ་གྱི་རྦད་འདྲེ་རྦོད་གཏོང་མི་དང་་
མི་མ་ཡིན་གྱི་བསམ་སྦྱོར་ངན་པ་དང་།
ཕྱི་ནང་གི་ཉེར་འཚེ་མི་མཐུན་པའི་
ཕྱོགས་ཐམས་ཅད་ལྷག་མེད་དུ་སྦྱངས། ཚེ་དང་བསོད་ནམས་ལུང་རྟོགས་ཀྱི་ཡོན་
ཏན་དཔལ་དང་འབྱོར་བ་ཆོས་སྲིད་ཀྱི་ལེགས་ཚོགས་ཐམས་ཅད་འཕེལ་ཞིང་་
གྱུར་
རྒྱས་སླར་ཡང་འོད་ཟེར་སྤྲོས་ཏེ། སྣོད་ཀྱི་མ་དག་པ་ཐམས་ཅད་སྦྱངས། དག་པའི་
ཞིང་དུ་གྱུར། མདོར་ན་སྣོད་བཅུད་ཀྱི་དཔལ་དང་ཡོན་ ན་ཐམས་ཅད་རྒྱས་པར་
་པར་བསམས་ལ། ། ཡི་གེ་དྲུག་པ་བརྒྱ་སྟོང་སོགས་ཅི་འགྲུབ་བཟླ། མཇུག་ཏུ་ཡིག་བརྒྱས་ལྷག་ཆད་
བསྐངས། སྔར་ལྟར་མཆོད་བསྟོད་བྱ། མཚམས་འདིར་གཏོར་མ་འབུལ་བར་འདོད་ན། གཏོར་མ་ཨ་མྲྀ་
ཏས་བསངས། སྭ་བྷཱ་ཝས་སྦྱངས། སྟོང་པ་ཉིད་དུ་གྱུར། སྟོང་པའི་ངང་ལས་ཧཱུཾ་ལས་རིན་
པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་གཏོར་མ་ཟག་པ་མེད་པའི་ཡེ་ཤེས་ཀྱི་་
བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུཾ། ལན་གསུམ་གྱིས་བྱིན་གྱིས་བརླབས། མདུན་
བསྐྱེད་ཀྱི་ལྷའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་དྲངས་ཏེ་གསོལ་་་་་
བར་གྱུར་པར་བསམས་ལ། ཨོཾ་ཨཱརྱ་ལོ་ཀེ་ཤྭ་ར་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་པ་
163

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ལན་བདུན་གྱིས་ཕུལ། མཆོད་བསྟོད་སྔ་མ་བཞིན་དུ་བྱ། དགེ་བ་བསྔོ་ཞིང༌། རང་ཉིད་ལྷར་གསལ་
བའི་སྐུའི་སྟོད་སྨད་ནས་རིམ་གྱིས་འོད་དུ་ཞུ་སྟེ་ཐུགས་ཀའི་ས་བོན་ལ་ཐིམ། དེ་
ཡང་རིམ་གྱིས་འོད་དུ་ཞུ་སྟེ་མི་དམིགས་པ་སྟོང་པར་གྱུར། སྟོང་པའི་ངང་ལས་
རང་ཉིད་འཕགས་མཆོག་ཐུགས་རྗེ་ཆེན་པོར་གསལ་བའི་སྤྱི་བོར་ཨོཾ། མགྲིན་པར་
ཨཱཿ ཐུགས་ཀར་ཧཱུཾ་གིས་མཚན་པར་གྱུར། ཅེས་བརྗོད་ལ། ཤིས་བརྗོད་ཀྱིས་མཐའ་བརྒྱན་པར་
བྱའོ། །ཐུན་རྗེས་མ་རྣམས་སུ་བདག་བསྐྱེད་ཉེར་བསྡུ་བྱ་ཞིང་མདུན་བསྐྱེད་ཀྱི་ལྷ་བསྐྱེད་སྐབས་ས་བོན་དོར་
ཏེ་སྔར་ཡོད་གསལ་འདེབས་ཀྱི་ཚུལ་དུ་གསལ་གདབ། ཞག་གྲངས་རྫོགས་ནས་གྲོལ་ཉིན། བུམ་པའི་ལྷ་
འོད་དུ་ཞི་ནས་རིལ་བུའི་རྣམ་པར་གྱུར། ཅེས་བརྗོད་ལ་བཀྲ་ཤིས་ཀྱི་ཚིགས་སུ་བཅད་པས་
མཐའ་བརྒྱན་པར་བྱའོ། །ཞེས་འཕགས་མཆོག་ཐུགས་རྗེ་ཆེན་པོ་ལ་བརྟེན་ནས་མ་ཎི་རིལ་སྒྲུབ་བྱ་ཚུལ་བྱིན་
རླབས་མྱུར་འཇུག་ཅེས་བྱ་བ་འདི་ཡང་། འདི་ཀའི་མཆོད་དཔོན་དགེ་སློང་འཇམ་དབྱངས་བློ་གསལ་གྱིས་
བསྐུལ་ངོར། ༧ཤཱཀྱའི་བཙུན་པ་བློ་བཟང་རྒྱལ་མཚན་སེངྒེས་སྦྱར་པའི་ཡི་གེ་པ་ནི་མཛོད་པ་ཆོས་རྗེའི་ཚ་བོ་
བསྟན་པ་རྒྱལ་མཚན་གྱིས་བགྱིས་པ་ཛ་ཡནྟུ། །
164